
Къэбэрдей-Балъкъэр Республикэм кадрхэм ятеухуа
и «ЛъагапIэщIэ» проектым и IуэхукIэ
Къэбэрдей-Балъкъэр Республикэм
и Iэтащхьэм и Указ
IэщIагъэлI акъылыфIэхэр гъэбелджылын, абыхэм я зэфIэкIым зегъэужьын, ядэIэпыкъун, пашэу, унафэщIу щытыным хуэгъэсэн, Къэбэрдей-Балъкъэр Республикэм и къэрал властым и органхэр, щIыпIэ унафэр зезыгъакIуэ органхэр, республикэм и къэрал IуэхущIапIэхэр кадрхэмкIэ къызэрызэгъэпэщар егъэфIэкIуэн мурадкIэ унафэ сощI:
Къэбэрдей-Балъкъэр Республикэм кадрхэм ятеухуа и «ЛъагапIэщIэ» проектыр гъэзэщIэным 2018 гъэм щIэдзэн.
Къэбэрдей-Балъкъэр Республикэм и Iэтащхьэм и Администрацэм хуэгъэувын Къэбэрдей-Балъкъэр Республикэм кадрхэм ятеухуа и «ЛъагапIэщIэ» проектыр гъэзэщIэнымкIэ лэжьыгъэхэр къызэгъэпэщыныгъэ и лъэныкъуэкIэ зэтригъэувэну.
Мы Указым къару егъуэт официальнэу къыщытрадза махуэм щегъэжьауэ.
Къэбэрдей-Балъкъэр Республикэм и
Iэтащхьэм и къалэнхэр пIалъэкIэ
зыгъэзащIэ КIуэкIуэ Казбек
Налшык къалэ
2018 гъэм щэкIуэгъуэм и 1-м
№172-УГ
